5. ΑΠΟΦΑΣΙΣ ΔΙΟΙΚ. ΣΥΜΒΟΥΛΙΟΥ Ι.Κ.Α. Συνεδρίασις 22 της 10 Ιουν./11 Ιουλ. 1958 Περί επεκτάσεως της ασφαλίσεως του Ι.Κ.Α. εις πρόσωπα απασχολούμενα εις έργα κατασκευής, επισκευής κλπ. του εν Τανάγρα αεροδρομίου. Λαβόν υπ’ όψιν: α)τας διατάξεις των άρθρ. 2, 3, 4, 7 και 13 του Α.Ν. 1846/1951 «περί Κοινωνικών Ασφαλίσεων» ως ετροποποιήθησαν, β)τας διατάξεις των άρθρ. 1, 2, 3 και 4 του Κανονισμού «περί τρόπου επεκτάσεως της ασφαλίσεως και υπολογισμού των εισφορών του Ι.Κ.Α», γ)τας διατάξεις της παρ. 2 περιπτ. δ΄ του άρθρ. 7 και της παρ. 1 περιπτ. α΄ του άρθρ. 5 του υπ’ αριθ. 3710/1957 Ν.Δ/τος «περί τροποποιήσεως της περί διοικήσεως και ελέγχου του Ι.Κ.Α. νομοθεσίας κλπ.», δ)τας υπ’ αριθ. 53 και 100 αποφάσεις της Τ.Δ.Ε. του Τοπικού Υποκαταστήματος Θηβών του Ι.Κ.Α. ληφθείσας αντιστοίχως κατά τας υπ’ αριθ. 10/13.6.1957 και 18/29.11.1957 συνεδριάσεις αυτής, ε)το υπ’ αριθ. Δ.61062/ 8.5.1958 έγγραφον του Υπουργείου Συγκοινωνιών και Δημοσίων Έργων και ς)τα υπ’ αριθ. 13334/ 294/1958 και 44444/1057/1958 εισηγητικά σημειώματα του Κλάδου Ασφαλίσεως (Διεύθυνσις Υπαγωγής εις Ασφάλισιν), αποφασίζει ομοφώνως: 1.Την επέκτασιν της ασφαλίσεως του Ιδρύματος Κοινωνικών Ασφαλίσεων εις πάντα τα απασχολούμενα και απασχοληθησόμενα εις τα έργα κατασκευής, επισκευής, επεκτάσεως, συντηρήσεως κλπ. του εν Τανάγρα αεροδρομίου πρόσωπα και εις τα πρόσωπα τα απασχολούμενα και απασχοληθησόμενα υπό του Δημοσίου δια την λειτουργίαν του αεροδρομίου, ως και εις πάντα τα πρόσωπα τα απασχολούμενα και απασχοληθησόμενα εις τα εκτελούμενα εις την περιοχήν Μουρικίου Θηβών, ως και εις την περιοχήν από Υλίκης μέχρι Μαλακάσης έργα υδρεύσεως της Πρωτευούσης εκ της λίμνης Υλίκης, πέραν των ήδη υπαγομένων εις την ασφάλισιν προσώπων, δι’ επεκτάσεως εις την περιοχήν των έργων τούτων της ασφαλιστικής περιοχής του εν Θήβαις Τοπικού Υποκαταστήματος του Ι.Κ.Α. 2.Την έναρξιν της εφαρμογής της ανωτέρω ασφαλίσεως δι’ άπαντας τους κλάδους ταύτης, τους αναφερομένους εν άρθρ. 1 παρ. 2 του Α.Ν. 1846/1951 ως ετροποποιήθη υπό του Ν.Δ. 2961/1954 και ως προς πάντα τα το πρώτον υπαγόμενα δυνάμει της παρούσης εις την ασφάλισιν πρόσωπα και υφ’ ην έκτασιν εφαρμόζεται η ασφάλισις και εις τας λοιπάς τοπικάς περιοχάς από της πρώτης του μηνός του μεθεπομένου εκείνου της δημοσιεύσεως της αποφάσεως ταύτης εις την Εφημερίδα της Κυβερνήσεως. 3.Την μη επέκτασιν εις την περιοχήν των ανωτέρω έργων του Κέντρου παροχών ασθενείας του Ιδρύματος. 